Diari Oficial de la Generalitat Valenciana


Sumari del DOGV 4678, del 27-01-2004 (2004/628)

RESOLUCIÓ de 19 de gener de 2004 de la Direcció General de Personal Docent de la Conselleria de Cultura, Educació i Esport, pel qual es nomenen les comissions dictaminadores que han de valorar els mèrits del procediment de provisió de llocs vacants per a funcionaris docents dels cossos de professors d'Ensenyament Secundari, professors tècnics de Formació Professional i dels cossos que imparteixen els Ensenyaments Artístics i d'Idiomes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4678

Data del DOGV
:   27-01-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/628


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 19 de gener de 2004 de la Direcció General de Personal Docent de la Conselleria de Cultura, Educació i Esport, pel qual es nomenen les comissions dictaminadores que han de valorar els mèrits del procediment de provisió de llocs vacants per a funcionaris docents dels cossos de professors d'Ensenyament Secundari, professors tècnics de Formació Professional i dels cossos que imparteixen els Ensenyaments Artístics i d'Idiomes. [2004/M628]
  
D'acord amb el que disposa la Resolució de 7 de gener de 2004 d'aquesta Direcció General de Personal Docent, dictada de conformitat amb el que preveu la base catorze de la Resolució de 28 de novembre de 2003 (DOGV de 12 de desembre de 2003) d'aquesta Direcció General, per la qual es convocava procediment de provisió de places vacants per a funcionaris docents dels cossos de professors d'Ensenyament Secundari, professors tècnics de Formació Professional, així com dels cossos que imparteixen ensenyaments artístics i d'Idiomes i realitzat el dia 16 de gener de 2004 el sorteig previst en la Resolució de 7 de gener de 2004, resolc:
  
Primer
  
Nomenar les comissions dictaminadores del concurs de trasllats en els cossos de professors d'Ensenyament Secundari, professors tècnics de Formació Professional, professors d'escoles oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny, que figuren en l'annex a la present resolució.
  
Segon
  
Els components de les comissions dictaminadores rebran les indemnitzacions per raó del servei que els poguera correspondre d'acord amb el que estableix en el Decret 24/1997, d'11 de febrer (DOGV de 17 de febrer de 1997).
  
Aquells docents, el lloc de treball dels quals estiga ubicat fora del terme municipal del lloc/seu d'actuació de la comissió dictaminadora, quedaran acollits a l'excepció que se cita en l'article 4.4, secció primera, capítol II del Decret 24/1997, d'11 febrer, del Govern Valencià, respecte de les indemnizacions per raó de servei i gratificacions per serveis extraordinaris.
  
Tercer
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i els articles 7, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda postestativament en reposició davant el director general de Personal en el termini d'un mes a comptar des de l'endemà de la seua publicació en el Diari Oficial de la Generalitat Valenciana, o bé plantejar directament recurs contenciós administratiu davant el Jutjat Contenciós Administratiu de València en el termini de dos mesos comptats des de l'endemà de la seua publicació.